Zastava Kameruna

mini|200px|Bivša zastava Kameruna 1961-1975

Zastava Kameruna u svom sadašnjem obliku usvojena je 20. maja 1975. nakon što je Kamerun postao unitarna država. Prijašnja zastava imala je dvije zvijezde umjesto jedne.

Zastava je vertikalna trobojnica na kojoj su Pan-Afričke boje zelenih, crvenih i žutih nijansi, sa žutom petokrakom zvijezdom u sredini. Smatra se da je šema trobojke usvojena od zastave Francuske. Traka u sredini označava jedinstvo: crvena boja je boja jedinstva, a petokraka zvijezda predstavlja zvijezdu jedinstva. Žuta označava savane na sjeveru zemlje i sunce, a zelena šume u južnom dijelu Kameruna.

Prethodna zastava Kameruna (slika desno), korištena od 1961. do 1975. godine, imala je sličan raspored boja, ali s dvije zlatne (tamnije od treće trake u poređenju) zvijezde u gornjoj polovini zelene trake. Usvojena je nakon što se Britanski Južni Kamerun pridružio Republici Kamerun kako bi stvorili Saveznu Republiku Kamerun. Dvije zvijezde predstavljale su dvije komponente federacije, Istočni i Zapadni Kamerun.

Originalna zastava Države Kamerun i Republike Kamerun, donesena Zakonom br. 46 od 26. oktobra 1957. godine, bila je jednostavna trobojnica. Potvrđena je 21. februara 1960. godine u novom ustavu.

 Reference 

Kamerun
Kategorija:Kamerun